<classify> Chanzo cha picha, Getty ImagesMkuu wa kituo cha Afrika cha kudhibiti na kuzuwia magonjwa ECDC ameyasifu mataifa ya Afrika kwa kuweza kukabiliana na kusambaa kwa virusi vya corona.Afrika imeshuhudia maambukizi ya corona ya watu milioni 1.4, na vifo 34,000 tangu mwezi wa Machi.Idadi hiyo ni ndogo sana kuliko ile ya mabara ya Ulaya, Asia na Amerika Kaskazini na Amerika Kusini, huku idadi ya maambukizi ikiendelea kupungua.Uingiliaji kati wa awali ulikuwa na mchango mkubwa katika kukabiliana na kusambaa , John Nkengasong amekiambia kipindi cha BBC Newsday.Bara lenye watu zaidi ya bilioni moja limekuwa na chini ya 5 ya maambukizi ya virusi vya corona kote duniani na 3.6 ya vifo.Dkt. Nkengasong ameyaelezea kama uongo madai kwamba idadi ya watu walioambukizwa virusi na vifo katika bara la Afrika haikuripotiwa ipasavyo. Huenda hatukubaini visa vyote, sawa na maeneo mengine ya dunia...lakini hatuwaoni watu katika maeneo ya bara wakiugua na kufa mitaani au mazishi ya watu wengi yakiendelea , Dkt Nkengasong amesema.Mataifa yote ya Afrika yalianzisha misururu ya hatua za kukabiliana na virusi mara tu mtu wa kwanza aliporipotiwa kuwa na virusi mwezi Machi.Katika nchi nyingi , ikiwa ni pamoja na Afrika Kusini, zilianzisha vipindi vya kukaa nyumbani, lakini nyingine kama vile Ethiopia zilichagua kuweka sheria kidogo.Dkt. Nkengasong, hatahivyo, anasema sababu ya kuwa na idadi ndogo ya maambukizi ni juhudi za pamoja za bara , ambazo zililenga juu ya kuongeza idadi ya watu wanaopimwa na kufuatilia watu waliokutana na waliopata maambukizi- contact tracing na la muhimu zaidi watu walivaa barakoa .Chanzo cha picha, ANADOLU AGENCY Katika nchi nyingi, ikiwemo Ethiopia ambako ninaishi, kama ukienda kwenye mitaa ya Addis Ababa utaona takriban 100 ya watu wamevaa barakoa , aliongeza.Pia idadi ya Waafrika wengi vijana pia ilichangia kuwepo kwa idadi ndogo ya visa , Dkt Nkengasong amesema.Zaidi ya hayo, usisitizwaji wa uhusika wa jamii katika mapambano dhidi ya corona, na uzoefu katika kuwatafuta waliokutana na watu walioambukizwa kutoka mapambano ya magonjwa kama vile Ebola, umeyasaidia mataifa kukabiliana na virusi , amesema.Virusi hivi katika jamii, na bila kuwa na mapambano imara ya jamii na uhusishwaji imara wa jamii hapawezi kuwa na fursa ya kupambana navyo , Dkt. Nkengasong aliongeza.Kushuka kwa idadi ya maambukizi ya Covid-19 barani zaidi ni kutokana na kupungua kwa maambukizi hayo katika nchi ya Afrika Ksuini, ambako kulikuwa na karibu nusu ya maambukizi yote kwa ujumla ya barani Afrika cKufikia Jumanne, Afrika Kusini ilikuwa imewapima watu zaidi ya milioni . Ukilinganisha na bara zima la nchi zaidi ya 50 ambapo watu milioni 10 walikuwa wamepimwa mwezi mmoja uliopitaChanzo cha picha, ReutersKwa viwango vya kimataifa , hii ni idadi ya chini, na inatokana na ukosefu wa vifaa vya kutosha vya kupima na ukosefu wa wazalishaji wake katika Afrika . Hili linaendelea kushusha mafanikio ya Afrika katika kukabiliana na virusi.Wakati kunaweza kuwa na visa ambavyo havikubainika, wataalamu kama Dkt. Nkengasong wanasema hakuna lolote linaloashiria kuwepo kwa vifo visivyoelezeka katika nyingi miongoni mwa nchi za Afrika.Lakini kuna onyo kuwa kunaweza kuwa na wimbi la pili la maambukizi wakati nchi zaidi zinalegeza sheria za udhibiti wa maambukizi.  <topic>: AFYA 